

**H O T Ă R Â R E**

**privind solicitarea de trecere a imobilului înscris în Cartea funciară nr. 66581 Turda, din domeniul public al Municipiului Turda în domeniul public al Județului Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 131 din 13.07.2023 privind solicitarea de trecere a imobilului înscris în Cartea funciară nr. 66581 Turda, din domeniul public al Municipiului Turda în domeniul public al Județului Cluj, propus de Președintele Consiliului Județean Cluj, domnul Alin Tișe, care este însoțit de Referatul de aprobare cu nr. 27387/2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 27399/2023 şi de Avizul cu nr. 27387 din 24.07.2023 adoptat de Comisia de specialitate nr. 4, în conformitate cu art. 182 alin. (1) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile:

* art. 182 alin. (4) și ale art. 136 alin. (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

Ținând cont de:

* poziția nr. crt. 17 din Anexa nr. 2.13 ”Rețeaua de drumuri județene din Județul Cluj” la Hotărârea Guvernului nr. 540/2000 privind aprobarea încadrării în categorii funcționale a drumurilor publice și a drumurilor de utilitate privată deschise circulației publice, cu modificările şi completările ulterioare;
* poziția nr. crt. 16 din Anexa nr. 1 - Subsecțiunea ”Drumuri Județene” la Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare;
* adresa Primarului Municipiului Turda nr. 22529/12.06.2023, înregistrată la Consiliul Județean Cluj cu nr. 23938/12.06.2023;

În conformitate cu prevederile:

* art. 108, ale art. 173 alin. (1) lit. c) și alin. (5) lit. l), ale art. 285 - 287, ale art. 294 și ale art. 298 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 1 - 2, ale art. 7, ale art. 14 – 16 și ale art. 22 din Ordonanța Guvernului nr. 43/1997, privind regimul drumurilor, republicată, cu modificările și completările ulterioare;
* art. 554, ale art. 858 – 862 și ale art. 863 lit. f) din Legea privind Codul civil nr. 287/2009, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se solicită trecerea imobilului înscris în Cartea funciară nr. 66581 Turda cu numărul

cadastral 66581 din domeniul public al Municipiului Turda în domeniul public al Județului Cluj.

**(2)** Datele de identificare ale imobilului precizat la alineatul (1) sunt cuprinse în **anexa** care face parte integrantă din prezenta hotărâre.

**Art. 2.** După adoptarea de către Consiliul Local al Municipiului Turda a hotărârii de trecere a bunului prevăzut la art. 1 din domeniul public al Municipiului Turda în domeniul public al Județului Cluj, în termen de 30 de zile, se va încheia procesul-verbal de predare-primire.

**Art. 3.** Se împuternicește Președintele Consiliului Județean Cluj ca, ulterior adoptării de către Consiliul Local al Municipiului Turda a hotărârii de trecere a bunului prevăzut la art. 1 din domeniul public al Municipiului Turda în domeniul public al Județului Cluj și încheierii procesului-verbal de predare-primire, să solicite Oficiului de Cadastru și Publicitate imobiliară Cluj actualizarea Cărții funciare nr. 66581 Turda și înscrierea dreptului de proprietate al Județului Cluj și a dreptului de administrare al Consiliului Județean Cluj asupra imobilului în cauză.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare a Domeniului Public şi Privat al Judeţului Cluj.

**Art. 5.** Prezenta hotărâre se comunică Direcţiei de Administrare a Domeniului Public şi Privat al Judeţului Cluj; UAT Municipiul Turda, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 133 din 31 iulie 2023**

*Prezenta hotărâre a fost adoptată cu 32 de voturi “pentru”, iar un membru al Consiliului județean nu a votat, fiind astfel respectate prevederile legale privind majoritatea de voturi necesară.*